**Για να είναι πλήρης η 1η εργασία στο μάθημα ΕΝΕΡΓΕΙΑΚΗ ΔΙΑΧΕΙΡΙΣΗ ΚΤΙΡΙΩΝ (ΘΕΩΡΙΑ) θα πρέπει να περιλαμβάνει!**

**ΗΛΕΚΤΡΙΚΑ**

Α) Φωτοαντίγραφα Λογαριασμών της ΔΕΗ για την τελευταία 2ετία

Β) Ανάλυση των λογαριασμών, προσδιορισμό της ***ειδικής κατανάλωσης ενέργειας*** ανά ημέρα **ni**  ( για κάθε χρονική περίοδο i λογαριασμού)

Γ) Χρονική κατανομή της κατανάλωσης ηλεκτρικής ενέργειας ανά «τυπικό» μήνα και δημιουργία **Πίνακα – Χρονοδιαγράμματος** κατανάλωσης ηλεκτρικής ενέργειας για ένα «τυπικό» έτος ( μέσος όρος των 2 ετών των λογαριασμών).

Στη συνέχεια μ**ε τη βοήθεια του φύλλου εργασίας ( Excel) που σας έχει δοθεί**

Δ) **Καταγραφή**  των φωτιστικών σωμάτων και των ηλεκτρικών συσκευών ( μηχανημάτων κ.λπ. ) του κτιρίου σας (Πίνακας 1).

Ε) **Επεξηγήσεις** ( κειμενάκι σε Word) **για τις ημερήσιες ώρες χρήσης των διαφόρων συσκευών**, φωτιστικών σωμάτων κ.λπ. που θα χρησιμοποιήσετε

ΣΤ) Υπολογισμός (Πίνακας 2 ) των «Ενεργειακών Χαρακτηριστικών των διαφόρων Χώρων» του κτιρίου σας.

Ζ) Υπολογισμός (Πίνακας 3) της **«Κατανάλωσης Ηλεκτρικής Ενέργειας ανά Χώρο»**. Δημιουργία **«Πίνακα Αποκλίσεων».**

 Η) Υπολογισμός (Πίνακας 4) της «**Κατανάλωσης Ηλεκτρικής Ενέργειας ανά Χρήση ».**

Θ) Δημιουργία **«Γραφήματος** **Επιμερισμού της Κατανάλωσης Ηλεκτρικής Ενέργειας»** του κτιρίου σας.

***Η τελική μορφή της εργασίας θα είναι σε ένα αρχείο WORD στο οποίο θα περιλαμβάνονται***

* Εισαγωγή/πρόλογος/σκοπός της εργασίας
* Περιεχόμενα
* Στοιχεία από τους λογαριασμούς ΔΕΗ (φωτοαντίγραφα, υπολογισμοί «***ειδικής κατανάλωσης ενέργειας»*** καθώς και «***Χρονική κατανομή της κατανάλωσης ηλεκτρικής ενέργειας ανά «τυπικό» μήνα»***
* Εκτυπώσεις ΟΛΩΝ των Πινάκων από το Excel με τους αντίστοιχους υπολογισμούς καθώς και των γραφημάτων (πίτες, μπάρες) με τον επιμερισμό των καταναλώσεων, καθώς και αιτιολόγηση των ωρών χρήσης των διαφόρων ηλεκτρικών συσκευών που έχετε πάρει
* Συμπεράσματα
* Βιβλιογραφία